burgasdotpro/wikipedia huggingface dataset:
Confessio Heptapolitana

Confessio Heptapolitana (iné názvy: Confessio Montana, či Confessio Montanarum Civitatum) bolo reformované vierovyznanie, prijaté v roku 1559 siedmimi stredoslovenskými banskými mestami (Banská Belá, Banská Bystrica, Banská Štiavnica, Kremnica, Ľubietová, Nová Baňa, Pukanec) podľa vzoru Pentapolitany. Toto vyznanie bolo prejavom umiernenej protestantskej reformácie, ktorá sa navonok vyznačovala prijímaním pod obidvoma spôsobmi, zavedením nemčiny alebo češtiny ako bohoslužobného jazyka, povolením sobášov pre kňazov a zjednodušením bohoslužieb a výzdoby kostola.
Banské mestá ako reakciu na presádzanie záverov Tridentského koncilu ostrihomským arcibiskupom Mikulášom Oláhom, požiadali Ulbricha Cibikulariusa z Banskej Štiavnice o vypracovanie vierovyznania neskôr známeho ako "Confesio Montana"
Na tretej synode banských miest zvolanej do Banskej Štiavnice reagovali zúčastnení vypracovaním úplného vierovyznania, ktoré by potvrdzovalo, že jeho tvorcovia si zakladajú na Písme Svätom, aby tak získali pevnejší právny základ. Vychádzali z Confessio Pentapolitana. Zostavením vierovyznania bol poverený štiavnický farár Ulrich Kammerhnecht Cubicularius, ktorý pochádzal z Bruchsalu v Badensku pri Rýne.“ Toto vierovyznanie je oproti prvému obšírnejšie, ostrejšie a skoro dvakrát rozsiahlejšie. Hneď začiatkom nasledujúceho roku vierovyznanie predložili kráľovi aj ostrihomskému arcibiskupovi na schválenie s prosbou o pokojné praktizovanie viery podľa ich presvedčenia. Ferdinand I. však žiadosť zamietol a arcibiskup Mikuláš Oláh reformovaných farárov odsúdil, vyobcoval ich z katolíckej cirkvi a ich majetky zhabal.
Confessio Scepusiana

Confessio Scepusiana (celým názvom Confessio fidei christianae parochum XXIV regalium ecclesarium in Scepusio - vierovyznanie Spišského mestského seniorátu) 
bolo evanjelické vierovyznanie, prijaté v roku 1569 Bratstvom farárov 24 spišských miest. Oproti katolíckej vierouke bolo o niečo radikálnejšie, i keď podobné ako Confessio Heptapolitana. Toto vierovyznanie bolo prejavom umiernenej protestantskej reformácie.
Historia.
Tridentský koncil a snaha katolíckej cirkevnej vrchnosti o obnovenie cirkevnej organizácie a získanie opätovnej kontroly nad ňou na Spiši, kde sa udomácnila Lutherova reformácia, spôsobili, že podľa vzoru Confessio Pentapolitana – 1549 a Confessio Heptapolitana – 1559, evanjelický senior Vavrinec Serpilia zostavil vyznanie viery. Toto bolo Bratstvu 24 kráľovských kňazov na Spiši predložené na porade 26. októbra 1569. Títo ho uznali za správne, v zhode s evanjeliom a prijali ho jednomyseľne.
Lexikon slovenských dejín hodnoti "Confessio Scepusiana" ako čiastočne radikálnejšie ako katolícku vierouku. Aj toto vierovyznaie bolo prejavom umiernenej protestantskej reformácie a vyznačovalo sa tiež prijímaním pod obojím, zavedením nemčiny či češtiny ako bohoslužobného jazyka, zjednodušením bohoslužieb, výzdoby kostola a povolením sobášov knazom.
Zoznam slovenských zväzov

Toto je zoznam zväzov na Slovensku.
Cyperčania

Cyperčania môžu byť:
Kaštieľ v Žiari nad Hronom

Kaštieľ v Žiari nad Hronom alebo "Biskupský kaštieľ" je renesančno-barokový kaštieľ s klasicistickou prestavbou postavený na základoch staršieho stredovekého hradiska v prvej polovici 17. storočia (1631) ostrihomským arcibiskupom Petrom Pázmaňom, je jednou z najzaujímavejších a najkrajších historických pamiatok žiarskeho regiónu.
História kaštieľa.
Peter Pázmaň v októbri 1615, vtedy ešte v službách ostrihomského arcibiskupa Františka Forgáča, navštívil toto miesto a v roku 1631 na stredovekých základoch dal postaviť renesančno-barokový kaštieľ, ktorý slúžil ako letné sídlo ostrihomských arcibiskupov. Po roku 1776 bol kaštieľ prestavaný a využíval sa ako sídlo biskupov banskobystrickej diecézy. 
Od roku 1776 sa ostrihomská arcidiecéza bulou Pápeža Piusa VI. "Romanus pontifex" z 13.marca 1776 rozdeľuje na tri nove biskupstvá: Banskobystrická rímskokatolícka diecéza, Spišská rímskokatolícka diecéza a Rožňavská rímskokatolícka diecéza. Táto zmena vznikla pod vplyvom dekrétu Márie Terézie z 15. januára 1776. Prvý biskup v Banskej Bystrici František Berchtoldt presťahoval svoju rezidenciu z Banskej Bystrice do kaštieľa vo Svätom Kríži (dnes Žiar nad Hronom), ktorý donedávna slúžil na správu biskupských majetkov a ako letné sídlo banskobystrického biskupa. Kaštieľ vo Svätom Kríži bol hlavnou rezidenciou biskupa na viac ako 150 rokov. Sídlo biskupa preniesol späť do Banskej Bystrice až biskup Andrej Škrábik, nariadením Vatikánu 1. decembra 1941. 
Súčasnosť.
V roku 2018 sa vyjadril primátor Peter Antal, že zámerom samosprávy je urobiť z kaštieľa dôstojné centrum mesta a zároveň ho otvoriť verejnosti. Cieľom bolo v priestoroch budovy umiestniť Galériu Júliusa Považana, tzv. mestské múzeum či Izbu Štefana Moyzesa.
Rýchlostná cesta S5 (Rakúsko)

Rýchlostná cesta S5 () je rýchlostná cesta v Rakúsku. Na úseku Jettsdorf - Krems an der Donau je zatiaľ vybudovaná len ako dvojpruhová rýchlostná cesta.
Rýchlostná cesta S16 (Rakúsko)

Rýchlostná cesta S16 () je 62,2 kilometrov dlhá rýchlostná cesta v Rakúsku. Vedie veľmi náročným horským terénom v spolkových krajinách Tirolsko a Vorarlbersko a spája diaľnice A12 a A14. Rýchlostná cesta je súčasťou európskej cesty 60.
Na rýchlostnej cesta sa nachádza najdlhší rakúsky tunel - Arlberský tunel s dĺžkou 13 972 metrov, ktorý je spoplatnený špeciálnym mýtnym poplatkom. Prevažná väčšina cesty je vybudovaná len v polovičnom profile.
Spolková cesta 1 (Rakúsko)

Spolková cesta 1 alebo Viedenská cesta () je 326 kilometrov dlhá rakúska štátna cesta, ktorá spája hlavné mesto Viedeň s mestami Sankt Pölten, Linz a Salzburg. Končí sa na hraničnom prechode Bad Reichenhall do Nemecka. Cesta prechádza spolkovými krajinami Dolné Rakúsko, Viedeň, Horné Rakúsko a Salzburg. 
Odbočky.
B1a.
Ide o odbočku do centra mesta Sankt Pölten a na rýchlostnú cestu S33. Na tejto dvojkilometrovej odbočke z cesty B1 sa nachádza tunel Festspielhaus.
B1b.
Je to obdočka do centra mesta Linz a na diaľnicu A7.
Hlaváčiková ulica

Hlaváčiková ulica je ulica v Bratislave, v mestskej časti Karlova Ves. Je pomenovaná podľa rastliny hlaváčik.
Ulica vznikla v roku 1994 v rámci výstavby panelových domov na sídlisku Dlhé diely. Po roku 1996 sa stala jednosmernou od Majerníkovej ulice. Na konci sa spája s Veternicovou ulicou. V súčasnosti ňou prechádza minibusová linka . Z Hlaváčikovej ulice je pekný výhľad na Rakúsko, napríklad na obec Wolfsthal.
Deň vďakyvzdania

Deň vďakyvzdania je tradičný severoamerický sviatok, ktorý patrí do obdobia dožiniek.
Pozadie.
Korene sviatku sú v 17. storočí. V roku 1621 si po prvý raz sadla za stôl skupinka pútnikov a ďakovala za to, že prežila prvý ťažký rok v Novom svete. Na začiatku tradície bolo 101 pútnikov, ktorí sa iba rok predtým doplavili z Anglicka na lodi Mayflower do Ameriky. Na druhej strane Atlantiku hľadali slobodu pre svoje protestantské, puritánske poňatie náboženstva. Napriek tomu je to v súčasnosti jediný spoločný sviatok všetkých Američanov bez ohľadu na vierovyznanie.
Tradícia vznikla náhodne. Keď sa loď Mayflower blížila k severovýchodným brehom Ameriky, more bolo mimoriadne búrlivé. Hrozilo, že loď napokon nedokáže v rozbúrených vlnách pristáť. Búrka ju odniesla ďaleko od miesta, ktoré si pútnici pôvodne vyhliadli.
Pútnici sa pustili do budovania prvej osady, ktorú dokázali veľmi rýchlo vybudovať. Ťažká a dlhá zima však spôsobila, že polovica osadníkov sa nedožila jari. Ostatných zachránili Indiáni z neďalekej dediny, ktorí priniesli jedlo a kožušiny.
Na jar prišiel k Angličanom Indián Squanto z kmeňa Wampanoag. Daroval im semená kukurice a poradil, ako ich zasiať. Na jeseň ich prekvapila bohatá úroda. Rýchlo sa naučili obchodovať s kožušinami a nájsť kvalitné drevo na stavbu lodí. Nasledujúci rok tak mohli príchod do Nového sveta osláviť veľkou hostinou, na ktorú pozvali aj Indiánov. Im, ale v prvom rade Bohu, ďakovali za prežitie.
Oslavy spojené s modlitbami trvali až tri dni. Hostina bola pod holým nebom, pretože William Bradford, prvý guvernér kolónie Plymouth, pozval až 90 Indiánov. Také množstvo ľudí by sa do jeho dreveného domu nezmestilo. 
Tradícia vďakyvzdania sa udržiavala, ale dlho nemala charakter národného sviatku. Stalo sa tak až v roku 1789, keď prezident George Washington vyhlásil posledný novembrový deň každého roku za Národný deň vďakyvzdania. Spoločne s ním sa oslavovala aj ústava Spojených štátov.
Tretí americký prezident Thomas Jefferson, ktorý bol známy nielen bystrým mozgom, ale aj nečakanými rozhodnutiami, si tento sviatok neobľúbil. Pre veľké hodovanie ho prirovnával ku kráľovským praktikám, ktoré podľa jeho názoru v Amerike nemali miesto.
V roku 1863 poetka Sarah Josepha Hala, autorka povestnej poémy Mary mala malé jahňa, presvedčila Abrahama Lincolna, aby vyhlásil Deň vďakyvzdania za národný sviatok. Navrhla posledný novembrový štvrtok, aby sa nadviazalo na Washingtonovo rozhodnutie. Od roku 1941 sa tento najväčší americký sviatok oslavuje vo štvrtý novembrový štvrtok.
Dožinky

Dožinky alebo zastarano obžinky (obidva výrazy môžu byť mužského rodu alebo ženského rodu) sú slávnosť na ukončenie žatvy. V mnohých európskych aj mimoeurópskych krajinách má dodnes náboženský charakter, u nás ho stratili v 20. storočí. Slávnosť môže zahŕňať odváženie posledného snopu z poľa, odovzdanie dožinkového venca a prianie (vinšovanie) hospodárovi. Potom nasledovala hostina s hudbou a tancom, kde sa tí najbližší stretli pri jednom stole a hudbu hral miestny hudobník. Niekedy ľudia vyšli von do záhrady a tancovali s dospelými, dokonca aj deti. Dožinkový veniec sa schovával v hospodárstve do Vianoc alebo až do nasledujúcej žatvy.
Heini-Klopfer-Skiflugschanze

Heini-Klopfer-Skiflugschanze je mamutí mostík určený pre lety na lyžiach nachádzajúci sa v nemeckom meste Oberstdorf. Tento mostík je tretím najväčším mostíkom na svete.
Konštrukčný bod mostíka je na hodnote 185 m, hill size (veľkosť mostíka) na méte 213 m. Rekord mostíka drží fínsky skokan Harri Olli, ktorý v roku 2009 tu skočil 225,5 m.
Wielka Krokiew

Wielka Krokiew je mostík určený pre skoky na lyžiach nachádzajúci sa v poľských Zakopané. Na mostíku sa každoročne koná podujatie svetového pohára.
Skoky na Lyžiach 2023.
Skoky na lyžiach 2023 sa konali od 13-15 Januára 2023
Družinový konkurs 14. január.
Družinový konkurs sa konal od 16:00 do 19:00. Vyhral ho tým Rakúska Na druhom mieste sa umiestnil tým Poľska a na treťom mieste boli Nemci. 
Konkurs jednotlivcov 15. január.
Konkurs jednotlivcov sa konal tiež od 16:00 do 19:00. Preteky boli počas pretekania prerušované kvôli poveternostným podmienkam. Vyhral ho Nórsky pretekár Granerud H. E. druhý skončil Poľsky skokan Dawid Kubacki a na treťom mieste sa umiestnil Štefan Kraft z Rakúska
Tribúny pre divákov.
Nachádzajú sa tu 6 tribún s toho dva sú pre VIP zónu. 
Tribúna A.
Tribúna A sa nachádza na hore pri Rozhodcovskich kabínach FIS. Lístok na tribúnu stojí okolo 150 Eur.
Tribúna B.
Tribúna B sa nachádza oproti tribúna A na hore. Lístok na tribúnu stojí ako na tribúne A.
Tribúna C.
Tribúna C sa nachádza pod tribúnou A. Lístok na tribúnu stojí ako na tribúne A.
Tribúna D.
Tribúna D sa nachádza oproti tribúne C a pod tribúnov B. Lístok stojí tak isto ako na tribúne A, B, a C,
Iné projekty.
&lt;br&gt;
Národný park Čitván

Národný park Čitván je chránené územie, ktoré zaberá plochu až 932 km² a nachádza sa v ázijskom Nepále. Bol založený v roku 1973, čo z neho robí vôbec najstarší nepálsky národný park. Pre svoju jedinečne zachovanú faunu a flóru bol park v roku 1984 zapísaný na Zoznam svetového dedičstva UNESCO.
Južná hranica parku je zároveň hranicou s Indiou. Chránené druhy sú najmä: nosorožec indický ("Rhinoceros unicornis"), tiger bengálsky ("Panthera tigris tigris"), leopard škvrnitý ("Panthera pardus") a medveď pyskatý ("Melursus ursinus"), ktoré boli pred založením parku nadmerne lovené.
Na území parku žije približne 260 000 ľudí a park je turisticky vyhľadávaný. Najobľubenejšie miesto pre turistov je dedina Sauraha.
Spolková cesta 9 (Rakúsko)

Spolková cesta 9 (, "Hainburger Straße," v Dolnom Rakúsku aj "Landesstraße 9", ) je 47 kilometrov dlhá rakúska štátna cesta, ktorá spája predmestie hlavného mesta Viedeň, Schwechat, so štátnou hranicou so Slovenskom.
Zo Schwechatu cesta pokračuje do Fischamendu popri diaľnici A4, následne pozdĺž Dunaja popri alebo cez obce Haslau-Maria Ellend, Regelsbrunn, Petronell-Carnuntum, Bad Deutsch-Altenburg, Hainburg an der Donau a Wolfsthal, za ktorým prechádza štátnu hranicu so Slovenskom, kde pokračuje ako cesta I. triedy 61.
História.
Od 1. októbra 1823 premávala denne po Bratislavskej ceste expresná pošta medzi Viedňou a Bratislavou, ktorej trvalo zdolať túto približne 65 km dlhú cestu asi šesť hodín. Od 31. mája 1824 jazdila po nej expresná pošta raz za týždeň cez Kittsee aj do Budína. Podľa momentálnej poveternostnej situácie trvala táto trasa od 30 do 34 hodín.
V roku 1834 boli postavené mýtne stanice vo Wolfsthale, Regelsbrunne, Fischamende a Schwechate, ktoré priniesli do štátnej pokladnice okolo 50 000 zlatých.
Bratislavská cesta patrila do siete pôvodných ríšskych ciest ("Reichsstraßen"), ktoré sa stali v roku 1921 spolkovými cestami ("Bundesstraßen"). Do roku 1938 bola označená ako cesta B 6. Po anšluse Rakúska bola medzi rokmi 1938 a 1945 súčasťou nemeckej Ríšskej cesty číslo 8 "(Reichsstraße 8)". Do 20. novembra 2007, čiže do otvorenia diaľnice A6, bola B9 súčasťou európskej cesty E58.
Kaledónia

Kaledónia je historický latinský názov pre severné územie ostrova Veľká Británia. Tento názov pochádza od Rimanov. Často sa tak označuje územie od Antoninovho valu na sever, niekedy ale už od Hadriánovho valu, ktorý sa nachádza južnejšie. 
S týmto názvom alebo jeho odvodeninami, sa možno stretnúť po celom Škótsku, v Kanade a inde, hlavne vďaka emigrácii Škótov v období zámorských objavov.
Ženská štvorhra na Family Circle Cup 2009

Ženská štvohra na Family Circle Cup 2009 sa hrala ako súčasť Family Circle Cup 2009 od 13. do 19. apríla 2009. Titul získali Američanka Bethanie Matteková-Sandsová a Ruska Nadežda Viktorovna Petrovová, ktoré vo finále porazili lotyšsko-švajčiarsky pár Līga Dekmeijereová, Patty Schnyderová 65-7 6-2 11-9. Pre B. Sandsovú to bol piaty a pre N. Petrovovú 16. titul vo štvorhre na okruhu WTA.
Ženská štvorhra na Barcelona Ladies Open 2009

Ženská štvohra na Barcelona Ladies Open 2009 sa hrala ako súčasť Barcelona Ladies Open 2009 od 13. do 19. apríla 2009. Titul získali Španielky Nuria Llagosterová Vivesová a María José Martínezová Sánchezová, ktoré vo finále porazili rumunsko-slovinský pár Sorana Cîrsteová, Andreja Klepačová 3-6 6-2 10-8. Pre N. Vivesovú to bol ôsmy a pre M. Sánchezovú tiež ôsmy titul vo štvorhre na okruhu WTA.
Mars Observer

Mars Observer bola vedecká sonda NASA určená pre areologický prieskum a štúdium klímy planéty Mars z obežnej dráhy. Odštartovala 25. septembra 1992 pomocou rakety Titan 3 z leteckej základne Cape Canaveral. Tri dni pred vstupom na obežnú dráhu planéty bol so sondou stratený rádiový kontakt a už nikdy nebol obnovený. 
Konštrukcia sondy, vybavenie.
Vlastné telo a elektronická časť sondy vychádzala z konštrukcie družíc Satcom-K a DMSP/TIROS. Hlavná časť mala tvar kvádra o rozmeroch 2,1 × 1,5 × 1,1 m. V priebehu preletovej fázy boli ramená vysokoziskovej antény, magnetometra (MAG/ER) a gama spektrometra (GRS) rozložená len čiastočne. Pri plnom rozvinutí mali ramená MAG/ER a GRS dĺžku 6 m. Anténa bola umiestnená na ramene s dĺžkou 5,5 m, čím by bolo zabezpečené, že anténa nebude tieniť solárne panely sondy. 
Zmeny orientácie zabezpečovali štyri raketové motory. Informácie o polohe zariadenia určoval snímač horizontu (určovalo smer nadiru, keď sonda pracovala na obežnej dráhe), šesť hviezdnych snímačov, gyroskopy a akcelerometre (na meranie zmeny polohy a rýchlosti) a box s piatimi slnečnými senzormi. 
Napájanie zaisťoval šesťdielny solárny panel s rozmermi 7,0 × 3,7 m. V priebehu preletovej fázy misie boli roztiahnuté len štyri diely, pretože sonda bola bližšie k Slnku. Počas obdobia, keď mala sonda pracovať v tieni planéty boli k dispozícii dve nikel-kadmiové batérie, každá s kapacitou 43 Ah. 
Počas prvých štyroch mesiacov od vstupu na orbitálnu dráhu boli naplánované merania pomocou prístrojov MAG/ER, GRS a termálneho spektrometra TEN ("Thermal Emission Spectrometer") a potom po dosiahnutí finálne obežnej dráhy mala sonda začať mapovať povrch. To malo prebiehať počas jedného marťanského roka. 
Preletová fáza.
Fáza letu medzi Zemou a Marsom bola predovšetkým využitá na kontrolu a kalibráciu prístrojov a zariadení. Prebiehal aj zber dát pomocou MAG/ER a GRS a experiment s výskumom gravitačných vĺn. 
Kontakt so sondou Mars Observer bol z neznámych dôvodov stratený 21. augusta 1993, tri dni pred plánovaným vstupom na obežnú dráhu, a nikdy už nebol obnovený. Nie je známe, či bola sonda schopná pomocou automatického programu vstúpiť na obežnú dráhu Marsu alebo či okolo planéty len preletela a teraz sa nachádza na heliocentrickej dráhe. špekulovalo sa, že pravdepodobne došlo k explózii v palivovom potrubí v priebehu tlakovacích procedúr pri príprave na spustenie motora sondy, ktorý mal korigovať vstup na obežnú dráhu. Predpokladá sa, že sa palivo vplyvom netesných ventilov zmiešalo s oxidačným činidlom mimo spaľovacej komory. 
Hoci neboli splnené primárne ciele misie, prebiehalo meranie a zber dát až do chvíle straty kontaktu. Celková cena misie Mars Observer vrátane vývoja, konštrukcie, štartu a pozemnej podpory sa odhaduje na 980 miliónov dolárov. Niektoré prístroje a experimenty však využili nasledujúce tri sondy k Marsu - Mars Global Surveyor, ktorý štartoval v roku 1996, Mars Odyssey (2001), a Mars Reconnaissance Orbiter (2005).
Kostol svätého Štefana

Kostol svätého Štefana môže byť:
Na Slovensku:
Vo Francúzsku:
V Maďarsku:
V Nemecku:
V Rakúsku:
Kostol kapucínov

Kostol kapucínov alebo Kapucínsky kostol môže byť:
Kapucín

Kapucín môže byť:
Juraj Bartoš

Juraj Bartoš môže byť:
Bartoš (priezvisko)

Bartoš je české a slovenské priezvisko. Na Slovensku je najčastejšie v Brezne, Bratislave a Smižanoch.
Známi nositelia.
Pozri v článku Bartoš.
Karl Sanders

Karl Sanders (* 5. jún 1964) je spevák/gitarista a zakladajúci člen egyptologicko orientovanej technickej death metalovej skupiny Nile. Narodil sa v štáte Kalifornia (USA) avšak žije v meste Greenville (Južná Karolína, USA). Je známy nadmerne rýchlou a technickou hrou na gitare. Má svoje vlastné modely gitár, ktoré mu zhotovila výrobná firma Kxk. V hodnotení časopisu Decibel o najlepšieho gitaristu death metalového žánru všetkých čias sa umiestnil na štvrtej priečke. Je známy svojou rozsiahlou znalosťou egyptskej mytológie, ktorá má najvýraznejší vplyv na jeho tvorbu.
Predtým ako založil kapelu Nile, hral Karl Sanders v power metalovej skupine Morriah (počas jeho hudobnej tvorby v 80. rokoch). Taktiež odohral sériu koncertov s vtedy vychádzajúcou, no dnes už legendárnou death metalovou kapelou Morbid Angel a inými kapelami rovnakého žánru.
Sólové projekty.
Sanders začal sólovú dráhu, resp. kariéru sólovým projektom pod vlastným menom v roku 2004. Veľká miera hudobných elementov je podobných elementom skupiny Nile. Jeho prvý sólový album nesúci nazov "Saurian Meditation" bol vydaný 26. októbra 2004 vo vydavatelstve Relapse Records.
Nástroje a vybavenie.
Podľa oficiálneho vyhlásenia Karla Sandersa na fóre internetovej stránky Nile používa nasledovné gitary a vybavenie: 
Hosťovanie v iných kapelách.
Sanders hosťoval v kapele Behemoth na cd "Demigod" z roku 2004. Nahral pritom gitarové sólo na skladbe "„XUL“". Taktiež nahral sólo na skladbe "„God of Our Own Divinity“" pre kapelu Morbid Angel, album "Heretic ", rok vydania 2003.
Rozdiel (matematika)

Rozdiel je výsledok odčítania čísel.
Znamienko rozdielu je mínus: −
Rozdiel čísel dostaneme ak odčítame od seba čísla, z ktorých chceme rozdiel.
Číslo, od ktorého sa pri odčítaní odčíta, voláme menšenec. Číslo, ktoré sa pri odčítaní odčíta od menšenca, voláme menšiteľ. 
Napr. rozdiel čísel:
Vanilla Club

Vanilla Club je slovenská punkrocková hudobná skupina, ktorá bola založená 1. mája 2000 v Bratislave. Zakladajúci členovia gitarista a spevák Michal Jellinek a bassgitarista Michal Novák vzali na post bubeníka talentovaného Jana Rozboru. Frontman kapely Michal Jellinek je známy aj z pôsobenia v slovenskej kapele Mortal Infected.
Biografia.
Skupina odohrala svoj prvý koncert v Bratislave v juli 2000. Prakticky okamžite sa chalani pustili do hrania živých koncertov. O pol roka vyrážajú na turné s kapelou Iné Kafe
. Po nahratí skladby "Na teba nemyslím" a následnom uvedení singla v autorskej sútaži kapiel Košický zlatý poklad,prichádza ponuka nahrať dva single pre vydavateľstvo Sony Music/Bonton.
Po úspešnom nasadení skladieb do rádii kapela dostáva ponuku nahrať hudobný album pod producentským dohľadom Radovana "Vrabca" Ortha. Popri častom koncertovaní a vystriedaní viacerých slovenských nahrávacích štúdií sa kapela rozhoduje nahrať svoje druhé CD, ktoré nakoniec vychádza v roku 2007 v podobe demosnímok. V tejto dobe teda roku 2004 a 2005 vznikajú aj piesňe "Nočná Bratislava" a "Tisíc Ruží", ktoré si udržali celkom priaznivú hranosť v éteri slovenských rádií.
Referencie.
Kapela odohrala v roku 2000 turné s kapelou Iné Kafe, po celom území slovenska a na Ukrajine. V roku 2003 kapela Vanilla Club absolvovala ďalšie turné s kapelou Horkýže slíže. O rok na to 
ďalšie turné v rámci hudobných akcií Citrus Fernet Stock s kapelou Kryštof a kapelou No Name.
Nabokov

Nabokov () je ruské priezvisko.
Wien Hauptbahnhof

Wien Hauptbahnhof (doslova "Viedeň hlavná stanica") je železničná stanica v hlavnom meste Rakúska Viedni. Prvé vlaky ňou prešli začiatkom augusta 2012, pre verejnosť bola čiastočne otvorená 9. decembra 2012, slávnostné otvorenie prebehlo v októbri 2014 a do plnej prevádzky prešla v decembri 2015. 
Je to prejazdná stanica, najmä z dôvodu nevyhovujúceho doterajšieho železničného systému Viedne so 4 veľkými hlavovými stanicami (Westbahnhof, Südbahnhof, Praterstern a Franz-Josefs-Bahnhof) vybudovanými v polovici 19. storočia, ktorý už však nevyhovoval potrebám mesta a štátu. Nová stanica je umiestnená v priestore doterajšej železničnej zastávky Südtiroler Platz neďaleko západného konca bývalej stanice Südbahnhof. 
História.
Mestské zastupiteľstvo odsúhlasilo výstavbu stanice 15. decembra 2006. Zároveň s výstavbou novej stanice mala byť zrušená a zbúraná stará stanica Wien Südbahnhof, ktorá stála na jej mieste. Výstavba začala v júni 2007. V decembri 2009 bola ukončená prevádzka starej stanice, ktorá bola následne zrovnaná so zemou a neďaleko vznikla nová provizórna stanica Südbahnhof (Ost). Stavba bola úplne dokončená v októbri 2015. Vedľa stanice sa po dobu stavby nachádzala aj vyhliadková veža Bahnorama, ktorá ponúkala výhľad na stavenisko. (2010-2014).
Stanica.
Nástupištia.
Wien Hauptbahnhof má 10 nadzemných nástupíšť pre vlaky (čísla 3 až 12). Nástupište 1-2 (S-Bahn) a stanica metra Südtiroler Platz/Hauptbahnhof na linke U1 s dvoma nástupišťami sú podzemné. Okrem toho sú na stanici ešte dve prejazdné koľaje pre nákladné vlaky, pri ktorých nie je zriadené nástupište.
Používanie nástupíšť je nasledovné:
Služby.
Stanica slúži aj ako nákupné centrum, ktoré ponúka 20 000 m² obchodných priestorov a 90 rôznych prevádzok.
Kozák

Kozák môže byť:
Teória všetkého

Teória všetkého je hypotetická teória, ktorá by zjednotila fyzikálny pohľad na makro- a mikrosvet. 
Vychádza z predpokladu, že vesmír je možné pochopiť na základe jednotného fyzikálneho prístupu.
Ako prvý na kombinácii elektromagnetizmu a gravitácie neúspešne pracoval Albert Einstein. Vytvoril jednotnú teóriu poľa.
Teória všetkého by sa mala dosiahnuť zlúčením kvantovej mechaniky a všeobecnej teórie relativity, alebo by sme sa k nej takto mali aspoň priblížiť. Preto sú nádeje vkladané hlavne do teórie kvantovej gravitácie a súvisiacej M-teórie (teória superstrún a teória p-brán). Ako hovoril známy a významný fyzik Stephen Hawking, ktorý na teórii všetkého pracoval niekoľko desaťročí, „Teória všetkého by mala pomocou jednotných zákonov popisovať správanie subatomárnych častíc i kôp galaxií.“
Delta II

Delta II bola americká nosná raketa. Bola vyvinutá spoločnosťou McDonnell Douglas na začiatku 90. rokov, jej výrobu neskôr prevzala firma Boeing a po nej United Launch Alliance. Projekt Delta II bol pozastavený kvôli projektu Space Shuttle, po havárii raketoplánu Challenger bol obnovený, hlavne kvôli budovaniu systému GPS. Delta II má na konte viac ako 130 štartov a podieľala sa na niekoľkých misiách na Mars. Počet stupňov a pomocných rakiet sa líšil podľa variantu a hmotnosti nákladu, najsilnejší variant 7925 Heavy dokázal vyniesť na nízku orbitu Zeme až a na geostacionárnu orbitu . Motor prvého stupňa bol Rocketdyne RS-27A s ťahom 1,05 MN. V budúcnosti sa počíta s využitím motora druhého stupňa pre pohon vesmírnej lode Orion, nástupcu raketoplánov Space Shuttle.
História.
Delta II nadväzuje na rodinu rakiet Delta používanú od 60. rokov. Vývoj sa začal po nehode raketoplánu Challanger, keď NASA chýbal vhodný nosný systém pre dopravu stredných nákladov na nízku a geostacionárnu obežnú dráhu. Pôvodne bola navrhnutá pre dopravu satelitov systému GPS. Podieľala sa na viac ako 125 misiách, z toho na niekoľkých misiách na Marse:
Výrobu a montáž rakety vykonávala spoločnosť United Launch Alliance, išlo o spoločný podnik firiem Boeing a Lockheed Martin.
Technický popis.
Koncepcia rakety Delta II umožňuje variabilné zostavenie nosného systému, aby najlepšie vyhovoval účelu misie. Mohla byť dvojstupňová alebo trojstupňová, počet a typ pomocných motorov sa volil podľa nákladu a cieľovej obežnej dráhy. Pre geostacionárnu prechodovú dráhu sa volilo väčšinou trojstupňové prevedenie, pre ťažšie náklady sa využíval variant "Heavy" s výkonnejšími pomocnými motormi.
Príprava na štart.
Zostavenie prebiehalo vo vertikálnej polohe, najskôr bol na odpaľovaciu rampu vyzdvihnutý prvý stupeň. K prvému stupňu boli potom pripevnené pomocné motory a nasadený druhý a tretí stupeň. Tankovanie paliva do prvého stupňa trvalo približne 20 minút. Palivo a oxidačné činidlo pre druhý stupeň bolo vysoko korozívne a vyžadovalo zvýšenú opatrnosť.
Štart.
Z prvých 137 letov rakiet Delta II bolo 135 úspešných. 19. septembra 2007 vykonala 75. úspešný štart v rade, čo bol rekord moderných nosných rakiet.
Zlyhania.
Prvé zlyhanie 5. augusta 1995 bolo len čiastočné, Delta série 7000 vyniesla kórejský komunikačný satelit Koreasat-1 na príliš nízku obežnú dráhu. Problém bol pravdepodobne spôsobený prehriatím systému pre odpájanie pomocných motorov, tie sa oddelili predčasne a raketa nedosiahla požadovanú výšku. Družica pre korekciu obežnej dráhy využila vlastný pohonný systém, životnosť sa tak znížila na 4,5 roka.
Druhé zlyhanie bolo totálne. 17. januára 1997 mala raketa Delta II 7925 vyniesť satelit systému GPS Block II, 13 sekúnd po štarte došlo k explózii a raketa bola úplne zničená. Odpaľovacia rampa nebola vážnejšie poškodená a nikto nebol zranený, dážď trosiek zničil len niekoľko áut.
Misie.
Okrem budovania systému GPS, misií na Mars a komerčných letov, sa Delta II zúčastnila mnohých vedeckých projektov. Niektoré z nich:
Etela Balgová-Harantová

Etela Balgová-Harantová (* 30. október 1932, Rajec – † 4. október 2019) bola slovenská dabingová režisérka.
Rhôna (rieka)

Rhôna alebo Rhona (fr. "Rhône") je európska rieka prameniaca vo Švajčiarsku. Preteká kantónmi Valais, Vaud, Ženeva v dĺžke a potom prechádza na územie Francúzska (Rhône-Alpes, Provence-Alpes-Côte d’Azur) a po ďalších sa vlieva do Stredozemného mora. Celková dĺžka rieky je teda . Plocha jej povodia je .
Priebeh toku.
Pramení v Urnských Alpách (Lepontinských Alpách) vo Švajčiarsku v nadmorskej výške v masíve Dammastock. Jej prameň vytvára voda topiaceho sa ľadovca Rhonegletscher, ktorý sa rozkladá v údolí pod sedlami Furkapass a Grimselpass. Ako prudká bystrina tečie najprv východozápadným smerom, potom sa stáča na sever a napája Ženevské jazero. Z jazera vyteká na juh neďaleko Ženevy, priberá vody rieky Arve a tečie na území Francúzska. Jej riečisko sa tu kľukatí, Rhôna tečie približne západným smerom až k Lyonu, kde sa do nej vlieva rieka Saône. V tejto časti údolie rieky tvorí hranicu medzi Alpami (ľavý breh) a pohorím Švajčiarska Jura (pravý breh). Od Lyonu tečie Rhôna priamo na juh Rhônskou nížinou medzi Alpami a Francúzskym stredohorím ("Massif Central"). K významnejším prítokom v tomto úseku patrí rieka Isère. Rhôna sa vlieva do Stredozemného mora dvomi ramenami v oblasti Camargue západne od Marseille, pričom vytvára deltu o rozlohe .
Vodný režim.
Na hornom a strednom toku je zdrojom vody najmä topiaci sa sneh a roztápajúce sa ľadovce. Najvyššie vodné stavy dosahuje v lete a najnižšie v zime. Pod ústím Saôny sa vodnatosť zvyšuje najmä v zime, pretože tá, rovnako ako ostatné pravé prítoky, má zdroj vody najmä v dažďových zrážkach. Ľavé prítoky (Isère, Durance) stekajú z Álp a sú celkovo vodnatejšie než pravé, vďaka čomu Rhôna až k ústiu vykazuje základné rysy alpského režimu. Tri štvrtiny povodia rieky sa nachádzajú v horách. Priemerný prietok neďaleko ústia činí 1780 m³/s.
Rhôna je najvodnatejšou riekou vo Francúzsku a medzi prítokmi Stredozemného mora sa radí na druhé miesto po Níle.
Využitie.
Rieka má dôležitý význam pre zisk vodnej energie, dopravu a zavlažovanie.
Vodné elektrárne.
Približne 70 % výkonu vodných elektrární vo Francúzsku sa nachádza v povodí Rhôny. Priamo na nej bolo vybudovaných 11 vodných elektrární (Génissiat, André Blondel) a veľa ich je tiež na Isère, Durance a ďalších prítokoch.
Vodná doprava.
Vodná doprava je možná pod ústím rieky Ain. Cez Saônu je mnohými kanálmi spojená s Rýnom, Moselou, Másou a Loirou. Ako obchvat delty bol postavený plavebný kanál z mesta Arles do Port-de-Bouc a ďalej cez lagúnu Étang de Berre a tunel Rove do Marseille.
Zavlažovanie.
Voda sa tiež široko využíva na zavlažovanie a zásobovanie Azúrového pobrežia. Na rieke ležia mestá Ženeva (Švajčiarsko), Lyon, Valence, Avignon, Arles (Francúzsko).
Pôvod názvu.
Pôvod a význam mena je nejasný. Podľa jednej varianty je základom keltské označenie "Rhodanus" či "Rodanus" zo základu "Rhôdan" - „kľukatiť sa“. Naproti tomu stojí hypotéza o gréckom pôvode; Plínius Starší píše vo svojej encyklopédii "Naturalis historia" že meno Rhôna je odvodené od názvu kolónie "Rhoda" či "Rhodanusia" rozkladajúcej sa v oblasti dnešného mesta Aigues-Mortes.
E.R.A.

E.R.A. je prvý štúdiový album hip-hopovej skupiny Kontrafakt. Album vyšiel 17. októbra 2004 pod vydavateľstvom Sony Music.
Ako hostia sa na ňom predstavili P13, Orion, Vec, Čistychov, WWO a spevák Dávid Čokoláda. O väčšinu hudobných produkcii sa postaral Anys, po jednom urobil DJ Wich, Molodoy a holandský producent Jordan River Banks.
Prvý videoklip bol urobený k skladbe „E.R.A.“, videoklip mal premiéru 5. októbra 2004.) Klip sa natáčal v Prahe a o jeho realizáciu sa postaral Romeo.
Druhý videoklip k albumu bol na skladby „Pravda bolí/Mulano Stylos“. Klip sa rovnako ako „E.R.A.“ natáčal v Prahe a o realizáciu sa opäť postaral Romeo. V klipe sa objavil aj producent Hajtkovič.
Ďalší klip bol urobený na skladbu „Moji ludia“, o ktorého realizáciu sa postaral Roman Šustek. Klip bol natočený na remix DJa Wicha, ktorý sa neskôr objavil na Rytmusovej výberovke "Si zabil". Štvrtý klip bol urobený na live verziu skladby „Nelutujem“.
Album sprevádzalo množstvo mediálne rozoberaných situácii, či už vyjadrenie členov Kontrafaktu v časopise Život ohľadom bonusového skitu, v ktorom sa nachádza paródia na súťaž zvanú "Multimilionár", v ktorom parodovali členovia Kontrafaktu mnohé slovenské popové celebrity alebo kontroverzné vystúpenie na odovzdávaní cien Music Box Awards 2004 (skupina Kontrafakt získala cenu pre najúspešnejšiu slovenskú skupinu), kde skupina v živom vystúpení predviedla skladbu „Piču o mne víš!“ v necenzúrovanej verzii. Ďalším škandálom bol spor medzi Kontrafaktom a vydavateľstvom Brjan Music.Členovia Kontrafaktu nesúhlasili so zaradením ich skladby „E.R.A.“ na výberovku SK Hity 01 a požadovali náhradu nemajetkovej ujmy vo výške troch miliónov korún. Neskôr si vydavateľstvo Brjan Music priznalo chybu a sľúbilo skupine finančné vyrovnanie, ktorého výška nebola zverejnená. Koncom roka 2005 sa šírili nepravdivé informácie o tom, že Kontrafakt opustilo vydavateľstvo Sony Music, no Rytmus situáciu objasnil a Kontrafakt v tom čase iba pozmenil zmluvu so Sony Music.
Album získal platinovú platňu za predaj. Do konca roka 2004 sa z albumu predalo 10 000 kusov.
Hrad Hukvaldy

Hukvaldy sú zrúcanina hradu v rovnomennej obci Hukvaldy v okrese Frýdek-Místek v Moravskosliezkom kraji. 
Prvé zmienky o hrade pochádzajú z roku 1285. Za zakladateľov sú považovaní nemeckí grófi z Hückeswagenu. V polovici 14. storočia hrad získali prvý raz olomouckí biskupi, ktorí boli jeho najčastejšími vládcami. Ich vlastníctvo bolo v roku 1355 dokonca potvrdené pápežskou bulou, ktorá zároveň zakazovala hrad predať alebo založiť. V roku 1465 získal hrad český kráľ Jiří z Poděbrad, ktorý ho vzápätí predal späť olomouckému biskupstvu. Vtedajšiemu biskupovi Tasovi z Boskovíc finančne pomohli jeho bratia Dobeš a Beneš Černohorskí z Boskovíc, ktorí prebrali hrad po morovej smrti biskupa Tasa. Za vlády pánov z Boskovíc došlo na hrade k mnohým významným stavebným úpravám a rovnako tomu bolo aj po ich smrti na začiatku 16. storočia, keď sa Hukvaldy opäť a definitívne vrátili olomouckému biskupstvu. Odvtedy vlastnilo biskupstvo (od 18. storočia arcibiskupstvo) hrad až do znárodnenia v roku 1948.
Pegmatit

Pegmatit v širšom zmysle je označenie hypoabysálnych, alebo žilných magmatických hornín s dobre vyvinutými (veľkými) kryštálmi, ktoré tvoria žily, hniezda alebo šošovkovité telesá nachádzajúce sa v blízkosti alebo priamo vnútri intruzívnych telies. Často vznikajú v úzkej spätosti s aplitmi.
Pegmatity môžu byť ekonomicky zaujímavé pre obsah živcov, muskovitu, flogopitu, kremeňa, drahých kameňov a minerálov vzácnych prvkov (uránu, tória, nióbu, wolfrámu) a vzácnych zemín (lítium, berýlium).
Podľa dnešných predpokladov vznikajú kryštalizáciou zvyškovej taveniny obohatenej o nekompatibilné a prchavé komponenty, ktoré neboli pohltené do kryštálových mriežok skôr kryštalizujúcich minerálov. Na rozdiel od minulosti sa predpokladá, že táto kryštalizácia prebiehala pomerne rýchlo. Po tom čo v hlbinnej intrúzii vykryštalizuje asi 2/3 až 3/4 taveniny, dochádza v dôsledku zmenšenia jej objemu pri tuhnutí k vzniku trhlín, ktoré sú okamžite vypĺňané zvyškovou taveninou. Takto vzniknuté žilné telesá sú tvorené pegmatitmi. Tento princíp je v zásade rovnaký pre kyslé i bázické magmy.
V minulosti sa predpokladalo, že časť pegmatitov môže vznikať i metasomatózou - zatláčaním iných hornín pôsobením metamorfných fluíd, alebo hydrotermálne a inak.
Pegmatity najčastejšie vznikajú v spätosti s granitoidnými horninami, vtedy sú označované ako žulové pegmatity. Väčšinou, pokiaľ ich neoznačíme inak sa pod pojmom pegmatit synonymne myslí žulový pegmatit.
Existujú aj iné typy pegmatitov, z ktorých najbežnejšie sú viazené na alkalické horniny, sú to hlavne pegmatity nefelinických syenitov - syenitové pegmatity. Ich výskyty sú známe najmä z Karelo-kolskej pegmatitovej oblasti, kde sú predmetom intenzívnej ťažby, pre svoj obsah prvkov vzácnych zemín a apatitu. Menej časté pegmatity sú odvodené od dioritov alebo gabrier.
Riečne rameno

Riečne rameno je vedľajšie koryto vodných tokov, najčastejšie riek. Vyskytuje sa v miestach, kde vodný tok meandruje alebo nedávno meandroval. Pri tomto dynamickom procese vznikajú, posúvajú sa a zanikajú riečne korytá.
Druhy riečnych ramien.
Riečne ramená prechádzajú určitým "životným cyklom". Na začiatku je hlavné koryto, ktoré meandruje a stáča sa. Časom sa však záhyb izoluje (najskôr z jednej, čoskoro i z druhej strany) a nakoniec úplne zaniká.
Marek Zagrapan

Marek Zagrapan (* 6. december 1986, Prešov) je slovenský hokejový útočník, v súčasnosti hráč francúzskeho klubu Briancon. Pôsobil aj v tímoch HK Poprad, HC Oceláři Třinec, Severstaľ Čerepovec, HC ZPS Zlín a HC Kometa Brno a zámorských tímoch Chicoutimi Saguenéens, Rochester Americans a Portland Pirates.
Draftoval ho v roku 2005 tím Buffalo Sabres v 1. kole ako 13. v poradí. Aj napriek vyššej pozície na drafte si nezahral v NHL.
Reprezentácia.
Reprezentoval Slovensko na Majstrovstvách sveta v ľadovom hokeji hráčov do 18 rokov v rokoch 2003 a 2004 a na Majstrovstvách sveta do 20 rokov v rokoch 2005 a 2006. V roku 2010 sa prebojoval do seniorskej slovenskej reprezentácie na Majstrovstvá sveta v ľadovom hokeji. Odohral 6 zápasov, v ktorých strelil 2 góly.
Ivan Baranka

 
 
 
Ivan Baranka (* 19. máj 1985, Ilava) je slovenský hokejový obranca.
Klubový hokej.
Baranka je odchovancom Dubnice, v ktorej nastupoval za dorast, juniorku a nakoniec v druhej najvyššej súťaži aj za mužov. V roku 2003 ho draftoval v druhom kole z celkového 50. miesta klub NHL – New York Rangers. V sezóne 2003/2004 a následne aj 2004/2005 pôsobil vo Western Hockey League (WHL) v drese Everett Silvertips. Nasledujúce tri sezóny odohral na farme Rangers v tíme Hartford Wolf Pack. V NHL v drese New Yorku Rangers odohral "21. novembra 2007" proti Tampe Bay jediný zápas, v ktorom si na svoje konto pripísal jednu asistenciu a jeden plusový bod.
Po ročníku 2007/2008 sa rozhodol vrátiť späť do Európy, kde uzavrel dvojročný kontrakt s mužstvom KHL – HC Spartak Moskva. Počas štyroch sezón nastúpil v drese Spartaku na 199 zápasov, v ktorých získal 80 bodov "(25 gólov, 55 asistencií)" a patril medzi najvyťaženejších hráčov tímu. Pred sezónou 2012/2013 bol vymenený zo Spartaka do klubu Salavat Julajev Ufa, kde podpísal zmluvu na dva roky. V Ufe odohral jednu sezónu, následne mu Salavat po vzájomnej dohode vypovedal zmluvu. Po skončení sezóny sa hovorilo o jeho možnom návrate do NHL, napokon však podpísal ročný kontrakt s Avangardom Omsk. Pred začiatkom sezóny 2014/2015 podpísal ročný kontrakt so Slovanom Bratislava. Za Slovan odohral 45 zápasov, v ktorých získal 12 bodov (4+8). Sezónu 2015/2016 odohral vo Švédsku, v tíme Rögle BK. Pred sezónou 2016/2017 sa upísal českému klubu HC Vítkovice Steel.
Reprezentácia.
V slovenskom drese odohral 82 zápasov, strelil 6 gólov. Zúčastnil sa majstrovstiev sveta hráčov do 18 rokov v roku 2003, kde získal striebornú medailu, majstrovstiev sveta hráčov do 20 rokov v rokoch 2004 a 2005. V seniorskej kategórii to boli MS v rokoch 2009, 2011, 2012 (strieborná medaila). MS 2010 a MS 2013 sa nemohol zúčastniť kvôli zraneniu. Súčasťou slovenskej reprezentácie na olympijskom turnaji bol na ZOH 2010 a ZOH 2014.
Zrážky

Zrážky sú častice vody, ktoré vznikajú kondenzáciou vodnej pary, a ktoré padajú z oblohy (oblakov) či kondenzujú priamo na zemskom povrchu. Zrážky pokrývajú veľkú časť pojmu hydrometeor.
Zrážky sú jednou z hlavných častí kolobehu vody v prírode. Priemerné množstvo a frekvencia zrážok sú dôležitou charakteristikou zemepisných oblastí a rozhodujúcim faktorom pre úspešné poľnohospodárstvo. Môžu mať kvapalné alebo pevné skupenstvo.
Zrážky dosahujúce až na povrch Zeme vypadávajú len z niektorých typov oblakov. 
Typy zrážok.
Delenie podľa miesta vzniku.
Pri poklese teploty vzduchu pod rosný bod dochádza ku kondenzácii vodnej pary a voda z plynného skupenstva prechádza na skupenstvo kvapalné až pevné a vznikajú zrážky. Zrážky rozdeľujeme podľa miesta vzniku na horizontálne a vertikálne.
Horizontálne zrážky vznikajú vo vrstve vzduchu bezprostredne nad povrchom zeme. Patrí sem hmla - vzduch sa ochladí na alebo pod teplotu rosného bodu a voda začne tvoriť drobučké mikrokvapôčky. Tvorbu hmly podporuje prítomnosť prachových častíc - kondenzačných jadier vo vzduchu. Preto v priemyslových oblastiach bývajú hmly častejšie. Rosa vzniká kondenzáciou vodnej pary pri stretnutí s chladným (pod rosným bodom) povrchom telies. Inovať vzniká pri pomalom tuhnutí - kryštalizácii vody na telesách pri teplotách pod bodom mrazu. Pokiaľ sa stretne relatívne teplý vlhký vzduch so silne podchladeným povrchom (v zime po dlhých silných mrazoch nastáva príliv teplého vzduchu), vznikne na povrchu námraza.
Vertikálne zrážky sa tvoria vo voľnej atmosfére a padajú na zemský povrch ako dážď, sneh, mrholenie, krúpy, atď. Vlhký teplý vzduch stúpa do výšky, kde sa ochladzuje a vodná para kondenzuje a tuhne. Vzostupné vzdušné prúdy udržujú kvapky v mrakoch. Po zoslabnutí vzostupných prúdov sa už neudržia vo výške a padajú na zem. V lete keď je vzduch pri zemi veľmi teplý a obsahuje mnoho vodnej pary a vzostupné prúdy sú veľmi silné , dôjde k vyneseniu vody do veľkých výšok, kde je veľmi nízka teplota a voda stuhne a vzniknú krúpy. Silné prúdy ich držia vo výške a krúpy môžu narastať do veľkých rozmerov než spadnú na zem. Preto je krupobitie miestne, plošne malého rozsahu.
Delenie podľa intenzity.
Zrážky rozdeľujeme aj podľa množstva, ktoré dopadlo na zemský povrch počas jednej hodiny, pričom jeden milimiter zrážok na 1 m2 sa rovná 1 litru. Na určovanie množstva zrážok sa používajú rôzne typy zrážkomerov. Zrážky delíme na:
Tomáš Troliga

Tomáš Troliga (* 24. apríl 1984, Prešov) je slovenský hokejový útočník, momentálne pôsobiaci v slovenskom klube HK Dukla Trenčín. 
Pôsobil v tímoch HK Spišská Nová Ves, HC Košice, HC 07 Prešov, MHC Martin, MsHK Garmin Žilina či českom HC Znojemští Orli. V zámorí pôsobil v kluboch Calgary Hitmen a Tri City Storm. Draftoval ho v roku 2002 tím St. Louis Blues v 3. kole ako 89. v poradí.
Reprezentácia.
V slovenskej reprezentácii neodohral zatiaľ žiaden zápas.
Mlyn

Mlyn je budova slúžiacia na mletie obilia na múku alebo na mletie rudy. Vo vnútri tejto budovy je umiestnený mlecí stroj, ktorý túto činnosť vykonáva.
Rozoznávame niekoľko základných druhov mlynov, ktoré sú delené najmä podľa druhu energie, ktorá ich poháňa:
Mlyn (rozlišovacia stránka)

Mlyn môže byť
Papa Bouba Diop

Papa Bouba Diop (* 28. január 1978, Dakar, Senegal† 29. november 2020, Paríž, Francúzsko) bol senegalský futbalista, ktorý hrával na pozícii stredopoliara. Jeho najväčším úspechom je výhra FA Cupu, kde hájil farby klubu Porstmouth FC. Vo finále zdolal Cardiff 1:0.
Kariéra.
Reprezentačná.
Na Majstrovstvách sveta vo futbale 2002 strelil tri góly. Okrem iného, strelil aj prvý gól celých Majstrovstiev sveta. Bolo to v zápase proti Francúzsku na 1:0. Keďže tento zápas sa skončil 1:0, tak tento gól bol aj víťazný. Druhý gól strelil v zápase proti Uruguaju na 2:0 a tretí v tom istom zápase na 3:0. Tento zápas sa skončil 3:3.
Mohamed Kader

Mohamed Abdel Kader Coubadja Touré známy aj pod menom Mohamed Kader či Kader Coubadja (* 8. apríl 1979, Sokodé) je togský futbalista, ktorý hráva na pozícii útočníka. V súčasnosti je hráčom klubu Spojených arabských emirátov, Dhafra.
Determinant (matematika)

Determinant je multilineárne zobrazenie, ktoré každej reálnej (resp. komplexnej) štvorcovej matici priraďuje jedno reálne (resp. komplexné) číslo.
Značenie.
Determinant matice formula_1 značíme v skrátenej forme, ktorá nešpecifikuje jej jednotlivé prvky formula_2 nasledovným spôsobom: 
V prípade explicitného vyjadrenia jednotlivých prvkov formula_2 matice formula_1 používame nasledujúce značenie:
Ďalším zaužívaným spôsobom je nasledujúce označenie: 
Definícia determinantu.
Všeobecná definícia.
Pre ľubovoľnú reálnu alebo komplexnú maticu formula_8 rozmeru formula_9 definujeme determinant nasledujúcim predpisom (nazývaným tiež "Leibnizova formula"):
Znak formula_11 znamená sumu cez všetky permutácie formula_12 čísel formula_13. Znakom formula_14 označujeme znamienko permutácie formula_12. Znamienko permutácie nadobúda hodnotu +1 pre párne permutácie a −1 pre nepárne permutácie. Z dôvodu sčítania cez všetky permutácie čísel formula_13 sa v Leibnitzovej formule vyskytuje formula_17 sčítancov (každý zodpovedá práve jednej permutácii). V praxi sa preto pre matice vyšších rádov používajú rôzne výpočetné algoritmy.
Hore uvedená definícia sa veľakrát prepisuje pomocou všeobecného Levi-Civitovho symbolu formula_18:
Špeciálny prípad.
Matica rádu 1.
Matica rádu jedna (teda rozmeru 1×1) pozostáva z jediného čísla formula_20
kde:
Základné vlastnosti determinantov.
pričom formula_39 je štvorcová matica typu formula_40, ktorá vznikne z matice A vynechaním "r"-tého riadka a "s"-tého stĺpca.
Julian Lennon

Julian Lennon (* 8. apríl 1963, Liverpool, Anglicko, Spojené kráľovstvo) je anglický spevák a hudobný skladateľ. Je starším synom Johna Lennona, člena The Beatles, a jediným z jeho prvého manželstva s Cynthiou Powellovou.
Paul Heaton

Paul Heaton (* 9. máj 1962, Bromborough, Cheshire, Anglicko, Spojené kráľovstvo) je anglický hudobník. Na začiatku 80. rokov založil skupinu The Housemartins, ktorej členom bol až do jej zániku v roku 1988. Neskôr spoločne s Daveom Hemingwayom založil skupinu The Beautiful South, v ktorej pôsobil do roku 1997. 
V roku 2001 vydal pod menom Biscuit Boy (a.k.a Crackerman) album "Fat Chance", 7. júla 2008 vydal svoj druhý sólo album "The Cross Eyed Rambler".
Dosková hra

Doskové hry sú hry, ktoré sa hrajú na nejakom hracom pláne (hracej doske). Po tomto hracom pláne sa podľa pravidiel pohybujú alebo ukladajú hracie figúrky (napr. Arimaa, DVONN). V niektorých doskových hrách sa figúrky nepohybujú, iba sa postupne kladú na hrací plán (napr. Go, Piškvorky, Scrabble).
Hracie plány (dosky), môžu byť univerzálne, spoločné pre viacero hier (napríklad šachovnica pre šach a dámu), alebo špeciálne pre jeden konkrétny druh hry (napríklad Monopoly, Človeče nehnevaj sa)
Mnohé doskové hry sú dostupné aj ako počítačové hry, v ktorých jedným z hráčov môže byť samotný počítač. Niektoré doskové hry je možné hrať aj online. 
História.
Doskové hry sa hrali vo väčšine historických kultúr a civilizácii. Najstaršia doteraz hraná dosková hra je pravdepodobne Go, ktorá je stará viac ako 2500 rokov. V archeologických nálezoch sa našli aj hracie plány starších hier, ako sú napríklad egyptské hry Senet a Mehen ale ich pravidlá sa nedochovali. 
V 5. storočí sa v Severnej Európe hrala dosková hra Hnefatafl a jej varianty. V 12. storočí sa do Európy dostala indická hra Šatranďž, ktorej úpravou vznikol v 15. storočí Šach. V roku 1935 vznikla hra Monopoly, ktorá sa stala jednou z najpopulárnejších doskových hier.
Náhoda a stratégia.
Hráč má buď úplnú kontrolu nad pohybom vlastných figúrok (napr. Mankala, Dáma, Go), takéto hry sa nazývajú deterministické, alebo je čiastočne či úplne v rukách náhody, ak sa pri hre hádže hracou kockou alebo je iným náhodným činiteľom určený pohyb v príslušnom ťahu (napr. Človeče nehnevaj sa, Scrabble) – nedeterministické hry. 
V deterministických hrách existuje pre jedného z hráčov neprehrávajúca stratégia, buď je vo výhode hráč ktorý urobí prvý ťah alebo naopak. V nedeterministických hrách síce existuje optimálna stratégia, ale náhoda môže spôsobiť, že hráč používajúci optimálnu stratégiu prehrá, napriek tomu, že súper použil neoptimálnu stratégiu. Pokiaľ však budú hrať s tými istými stratégiami dlhodobo, hráč s optimálnou stratégiou by mal vyhrávať častejšie.
Doskové hry založené na stratégii a taktike, majú obvykle malý alebo žiadny vplyv náhody na priebeh hry. Naproti tomu v detských doskových hrách, je väčšinou veľký vplyv náhody a šťastia na priebeh hry. Faktor náhody je v hre zastúpený rôznymi spôsobmi. Najpoužívanejší spôsob je použitie hracej kocky. Kocka môže v hre rozhodnúť čokoľvek, ako napríklad počet krokov v ťahu hráča v hre Monopoly. Ďalšími často používanými spôsobmi sú: ťahanie kariet, točenie kolesom a iné zdroje náhod. V niektorých hrách sa to môže kombinovať, napríklad v hre Dostihy a sázky hráč hádže kockou, ale keď vstúpi na niektoré hracie políčko, vytiahne si kartu, ktorá určí, čo má vykonať on alebo protihráči.
Today

Today je treťou skladbou na albume Siamese Dream americkej alternative rockovej skupiny The Smashing Pumpkins a zároveň v poradí druhým singlom z tohto albumu. 3:19 dlhú skladbu napísal Billy Corgan. Napriek tomu, že skladba vyznieva pozitívne, obsahuje ťažký text, opisujúci depresívne a samovražedné sklony Billyho Corgana v tom období. Jemný zvuk gitár počas versov iba podčiarkuje ironickú rovinu a kontrastuje zo silným zvukom skreslených gitár počas refrénov. 
Linka "Today is the greatest day" - "Dnes je najlepší deň" vystihuje obsah skladby a je myslená ironicky - dnes je najlepší deň, pretože horšie už byť nemôže.